ത്രിപുരയിലെ അക്രമം ബിജെപിക്കെതിരെ പ്രതിഷേധവുമായി സിപിഐഎം ത്രിപുരയിലെ അക്രമങ്ങളില് ബിജെപിക്കെതിരെ പ്രതിഷേധവുമായി സിപിഐ എം ദില്ലി സംസ്ഥാന കമ്മിറ്റി. ബിജെപിയുടെ ജനാധിപത്യ വിരുദ്ധ അക്രമങ്ങള്ക്കെതിരെ പ്രതിഷേധം ശക്തമാക്കുമെന്ന് സിപിഐ എം ജനറല് സെക്രട്ടറി സീതാറാം യെച്ചൂരി പ്രതികരിച്ചു. ജന്ദര് മന്തറില് നടന്ന പ്രതിഷേധ പ്രകടനത്തില് സിപിഐ എം പൊളിറ്റ് ബ്യുറോ അംഗങ്ങളായ പ്രകാശ് കാരാട്ട്, ബൃന്ദ കാരാട്ട് എന്നിവര് പങ്കെടുത്തു. ദില്ലിയിലെ ജന്ദര് മന്തറിലാണ് സിപിഐ എം ദില്ലി സംസ്ഥാന കമ്മിറ്റി പ്രതിഷേധ പ്രകടനം നടത്തിയത്. ബുധനാഴ്ചയാണ് ബിജെപി പ്രവര്ത്തകര് ത്രിപുരയില് വ്യാപക അക്രമം അഴിച്ചുവിട്ടത്. സിപിഐ എം സംസ്ഥാന കമ്മറ്റി ഓഫീസ്, പാര്ട്ടി ഓഫിസുകള്. പാര്ട്ടി പ്രവര്ത്തകരുടെ വീടുകള്. വാഹനങ്ങള് എല്ലാം അടിച്ചു തകര്ത്തും തീവെച്ചുമാണ് ബിജെപി അക്രമം നടന്നത്. ഈ സാഹചര്യത്തിലാണ് ബിജെപിയുടെ അക്രമ രാഷ്ട്രീയത്തിനെതിരെ സിപിഐ എം പ്രതിഷേധം ശക്തമാക്കിയത്. ബിജെപി അക്രമണങ്ങള്ക്കെതിരെ ശക്തമായ പ്രതിഷേധങ്ങള് നടത്തുമെന്നും അക്രമങ്ങള്ക്ക് വളം വച്ച് കൊടുക്കുന്ന നിലപാട് സ്വീകരിച്ച ത്രിപുര പൊലീസിന്റെയും സര്ക്കാരിന്റെയും നിലപാട് അംഗീകരിക്കാന് സാധിക്കില്ലെന്നും സിപിഐ എം ജനറല് സെക്രട്ടറി സീതാറാം യെച്ചൂരി ചൂണ്ടിക്കാട്ടി. പ്രതിഷേധ പ്രകടനത്തില് സിപിഐ എം പൊളിറ്റ് ബ്യുറോ അംഗങ്ങളായ പ്രകാശ് കാരാട്ട്, ബൃന്ദ കാരാട്ട് നിലോല്പല് ബസു രാജ്യസഭാ എംപി വി ശിവദാസന്, സിപിഐ ജനറല് സെക്രട്ടറി ഡി രാജ എന്നിവര് പങ്കെടുത്തു. ത്രിപുരയില് അക്രമം അഴിച്ചുവിട്ട ബിജെപി അക്രമികള്ക്കെതിരെ പൊലീസ് യാതൊരു വിധ നടപടികളും സ്വീകരിച്ചിട്ടില്ല. വരും ദിവസങ്ങളില് ത്രിപുര പൊലീസിനെതിരെയും സര്ക്കാരിനെതിരെയുമുള്ള പ്രതിഷേധം ശക്തമാക്കാനാണ് സിപിഐഎം തീരുമാനം. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.